CELEX: 31982R1180
Language: el
Date: 1982-05-18 00:00:00
Title: Κανονισμός (EOK) αριθ. 1180/82 τής Επιτροπής τής 18ης Μαΐου 1982 περί τροποποιήσεως τού κανονισμού (EOK) αριθ. 685/69 περί τών λεπτομερειών εφαρμογής τών παρεμβάσεων στήν αγορά τού βουτύρου καί τής κρέμας γάλακτος

Avis juridique important

|

31982R1180

Κανονισμός (EOK) αριθ. 1180/82 τής Επιτροπής τής 18ης Μαΐου 1982 περί τροποποιήσεως τού κανονισμού (EOK) αριθ. 685/69 περί τών λεπτομερειών εφαρμογής τών παρεμβάσεων στήν αγορά τού βουτύρου καί τής κρέμας γάλακτος  

Επίσημη Εφημερίδα αριθ. L 138 της 19/05/1982 σ. 0012 - 0012

***** ΚΑΝΟΝΙΣΜΟΣ (ΕΟΚ) αριθ. 1180/82 ΤΗΣ ΕΠΙΤΡΟΠΗΣ  της 18ης Μαΐου 1982  περί τροποποιήσεως του κανονισμού (ΕΟΚ) αριθ. 685/69 περί των λεπτομερειών εφαρμογής των παρεμβάσεων στην αγορά του βουτύρου και της κρέμας γάλακτος  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  τον κανονισμό (ΕΟΚ) αριθ. 804/68 του Συμβουλίου της 27ης Ιουνίου 1968 περί κοινής οργανώσεως αγοράς στον τομέα του γάλακτος και των γαλακτοκομικών προϊόντων (1) όπως τροποποιήθηκε τελευταία από την πράξη προσχωρήσεως της Ελλάδος, και ιδίως το άρθρο 6 παράγραφος 7,  Εκτιμώντας:  ότι ο κανονισμός (ΕΟΚ) αριθ. 685/69 της Επιτροπής (2) όπως τροποποιήθηκε τελευταία από τον κανονισμό (ΕΟΚ) αριθ. 658/82 (3) προβλέπει στο άρθρο 23 παράγραφος 4 σε περίπτωση ιδιωτικής αποθεματοποιήσεως του βουτύρου, την ένδειξη της ημερομηνίας εισόδου στα αποθέματα επί της συσκευασίας· ότι η αποκτηθείσα πείρα έχει αποδείξει την ύπαρξη δυσχερειών κατά την πρακτική εφαρμογή των διατάξεων αυτών· ότι η ίδια εγγύηση που αφορά την ημερομηνία εκδόσεως δύναται να εξασφαλισθεί απαιτώντας την τήρηση λογιστικών βιβλίων·  ότι βάσει του άρθρου 28 παράγραφος 1 του κανονισμού (ΕΟΚ) αριθ. 685/69 η περίοδος αποθεματοποιήσεως αρχίζει την 1η Απριλίου· ότι πρέπει να επεκταθεί το ευεργέτημα αυτής της τροποποιήσεως σε όλους τους παραγωγούς που έχουν συνάψει συμβάσεις αποθεματοποιήσεως την ημερομηνία αυτή ή αργότερα·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Γάλακτος και Γαλακτοκομικών Προϊόντων,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Στην παράγραφο 4 του άρθρου 23 του κανονισμού (ΕΟΚ) αριθ. 685/69 προστίθεται το ακόλουθο εδάφιο:  «Τα Κράτη μέλη δύνανται, για τις συμβάσεις που έχουν συναφθεί από της 1ης Απριλίου 1982 ή αργότερα, να απαλλαγούν της υποχρεώσεως εγγραφής της ημερομηνίας εισόδου στα αποθέματα επί της συσκευασίας εάν ο υπεύθυνος της αποθήκης αποθεματοποιήσεως τηρεί λογιστικό βιβλίο στο οποίο, την ημέρα εισόδου στα αποθέματα, εγγράφονται οι ενδείξεις που αναφέρονται στο προηγούμενο εδάφιο».  Άρθρο 2  Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, στις 18 Μαΐου 1982.  Για την Επιτροπή  Poul DALSAGER  Μέλος της Επιτροπής  (1) ΕΕ αριθ. L 148 της 28. 6. 1968, σ. 13.  (2) ΕΕ αριθ. L 90 της 14. 4. 1969, σ. 12.  (3) ΕΕ αριθ. L 77 της 23. 3. 1982, σ. 7.